ధోలా సాదియా వంతెన

ధోలా-సాదియా వంతెన, ఈశాన్య రాష్ట్రాలైన అస్సాం, అరుణాచల్ ప్రదేశ్‌లను కలుపుతూ నిర్మించిన బీమ్ వంతెన.  దీన్ని బ్రహ్మపుత్ర ప్రధాన ఉపనది అయిన లోహిత్ నదిపై కట్టారు. ఇది దక్షిణాన ధోలా గ్రామాన్ని ఉత్తరాన టిన్సుకియా జిల్లాలో ఉన్న సాదియా గ్రామాన్ని కలుపుతుంది. దీనికి అధికారికంగా భూపేన్ హజారికా వంతెన అని పేరు పెట్టారు. అస్సాం నుండి అరుణాచల్ ప్రదేశ్‌ వెళ్ళేందుకు చక్కటి వీలు కలిగిస్తుంది. సాదియా నుండి కొద్ది దూరం లోనే అరుణాచల్ సరిహద్దు ఉంటుంది. ఈ వంతెన ఉత్తర అస్సాం, తూర్పు అరుణాచల్ ప్రదేశ్‌ల మధ్య మొదటి శాశ్వత రహదారి.

 పొడవుతో, భారతదేశంలో నీటిపై నిర్మించిన వంతెనల్లో ఇది మూడవ అత్యంత పొడవైనది.

చైనా సైన్యం చొరబాట్లను ఎదుర్కొనేందుకు భారత రక్షణ ఆస్తులను వేగంగా తరలించేందుకు వీలు కలిగించేలా ఈ వంతెననౌ నిర్మించారు. భారత సైన్యపు ప్రధాన యుద్ధ ట్యాంకులైన (మెయిన్ బ్యాటిల్ ట్యాంక్) అర్జున్, T-72 వంటి 60 టన్నుల ట్యాంకుల బరువును తట్టుకునేలా ఈ వంతెనను రూపొందించారు. భారత చైనా యుద్ధం తరువాత, వాస్తవ నియంత్రణ రేఖ వెంబడి రాజకీయంగా, సైనికపరంగా అరుణాచల్ ప్రదేశ్‌పై భారతదేశపు హక్కును చైనా వివాదం చేసింది. కొనసాగుతున్న ఈ వివాదంలో ఈ వంతెన ఒక ముఖ్యమైన వ్యూహాత్మక ఆస్తిగా మారింది.

 నిర్మాణం 
స్థానిక నియోజకవర్గాల నుండి వచ్చిన డిమాండ్ల నేపథ్యంలో రోడ్డు రవాణా, రహదారుల మంత్రిత్వ శాఖ, 2003 ఆగస్టులో ప్రాజెక్టు సాధ్యాసాధ్యాల అధ్యయనాన్ని ప్రారంభించింది."Dhola Sadia bridge: 10 facts about India's longest bridge on the Brahmaputra". 25 May 2017. 2009 జనవరిలో, అరుణాచల్ ప్రదేశ్ రోడ్లు రహదారుల ప్యాకేజీలో భాగంగా భారత ప్రభుత్వం ఈ వంతెన నిర్మాణానికి ఆమోదం ఇచ్చింది.

నవయుగ ఇంజినీరింగ్ కంపెనీ పబ్లిక్-ప్రైవేట్ భాగస్వామ్యంతో 2011 నవంబరులో నిర్మాణం ప్రారంభించింది. 2015 లో పూర్తి చెయ్యాల్సి ఉంది. అయితే, నిర్మాణ జాప్యాలు, ఖర్చు పెరుగుదల కారణంగా, వంతెన 2017 లో పూర్తైంది.

ప్రాజెక్టు నిర్మాణానికి దాదాపు వెయ్యి కోట్లు, ఐదు సంవత్సరాలు పట్టింది. దీని పొడవు ముంబైలోని బాంద్రా వర్లీ సీ లింక్ కంటే 3.55 కి.మీ. ఎక్కువ. ఇది భారతదేశంలోనే అతి పొడవైన వంతెన.

ఈ వంతెనను 2017 మే 26 న భారత ప్రధాని నరేంద్ర మోదీ, నితిన్ గడ్కరీ ( రోడ్డు రవాణా, రహదారుల మంత్రి ) ప్రారంభించారు. అస్సాంకు చెందిన ప్రసిద్ధ గాయకుడు, చిత్రనిర్మాత భూపేన్ హజారికా పేరు మీద ఈ వంతెనకు పేరు పెట్టారు. 

 ప్రకృతి దృశ్యం 

 ఇవి కూడా చూడండి 

 అటల్ సేతు
 ప్రపంచంలోని పొడవైన వంతెనల జాబితా
 భారతదేశంలో నీటి పైన ఉన్న పొడవైన వంతెనల జాబితా

 మూలాలు 

వర్గం:Coordinates on Wikidata